Կարծել, թե Ութնափիշտիմը կենդանի արարած է, նշանակում է նմանվել այն արկածախնդիրներին, ովքեր տապան են որոնում Արարատի լանջերին: Բայց Գիլգամեշն ու նա զրուցել են` ի՞նչ լեզվով, և ի՞նչ զրույց էր սա: Մարդը եկել էր անզեն, առանց թարգմանիչների: Նախ բացառենք, թե Գիլգամեշն իր պապերի երկիրն էր եկել, սա թողնում ենք ընթերցողին, ինչպես Ութնափիշտիմի անմահության հանելուկն է թողնված մեզ: Ի՞նչ երևույթ է իր մեջ պարփակում այս անմահ պահապանն ու նրա առասպելը: